# Dodatok č. 1 k metodike rozpisu dotácií zo štátneho rozpočtu verejným vysokým školám na rok 2025

1. Bod (25) metodiky rozpisu dotácií zo štátneho rozpočtu verejným vysokým školám na rok 2025 znie:

„(25) Dotácia vo výške **3 819 970 €** sa určuje podľa počtu študentov v dennej forme štúdia k 31. 10. 2024 vo vybraných študijných odboroch a programoch, ktorých zoznam bude uvedený v prílohe č. 3. Vysoká škola dostane dotáciu vo výške uvedenej v tabuľke 1 Prílohy č. 3. Dotácia, ktorá je pridelená vysokej škole ako bežné výdavky, sa môže využiť výhradne na nasledujúce účely:

a) zvýšenie záujmu o štúdium v príslušných študijných odboroch a programoch (napríklad prezentácie a propagácia na stredných školách, účasť na prezentáciách a festivaloch a pod.),

b) udržanie študentov príslušných študijných odborov a programov na štúdiu (napríklad poradenstvo a podpora počas štúdia, doučovanie, konzultácie a pod.),

c) pre študijné odbory všeobecné lekárstvo a zubné lekárstvo na zlepšovanie podmienok praktickej výučby.“

1. V bode (27) sa za písmeno d) vkladá nové písmeno e) v nasledujúcom znení:

,,e) podpora financovania navýšenia študentov všeobecného lekárstva na lekárskych fakultách vysokých škôl za akademické roky 2024/25 a 2025/26,“

1. V bode (28) sa na konci vkladá veta:

„Zároveň sa vyčleňuje suma **1 200 000** **€** napodporu financovania navýšenia študentov všeobecného lekárstva na lekárskych fakultách vysokých škôl za akademické roky 2024/25 a 2025/26 podľa prílohy č. 10“

1. Bod (38) metodiky rozpisu dotácií zo štátneho rozpočtu verejným vysokým školám na rok 2025 sa dopĺňa o nasledujúcu vetu:

,,Podrobnosti sú uvedené v dokumente zverejnenom na webovom sídle ministerstva v časti „financovanie vysokého školstva“;

1. Bod (53) metodiky rozpisu dotácií zo štátneho rozpočtu verejným vysokým školám na rok 2025 znie:

„Na automatické odmeňovanie excelentných vedeckých výkonov sa vyčleňuje suma 2 500 000 €. Táto suma sa bude rozpisovať podľa zásad, uvedených v Prílohe č. 8. Vysoká škola, respektíve jej príslušná súčasť, je povinná vyplatiť polovicu štátnej dotácie v každej kategórii (Nature Index, vysoko citované publikácie, patenty) autorom rovnomerným podielom vo forme jednorazovej odmeny (účelová časť dotácie). Vysoká škola je povinná sa riadiť pri vyplácaní databázou, zverejnenou v súlade s metodikou na webovom sídle ministerstva (https://www.minedu.sk/excelentne-vedecke-vystupy-automaticke-priebezne-odmenovanie/). Zvyšná časť štátnej dotácie sa poskytne príslušnej verejnej vysokej škole ako neúčelová časť dotácie. Vysoká škola poskytne najneskôr do 31. 3. 2026 ministerstvu zoznam autorov, ktorým bola vyplatená účelová časť štátnej dotácie v nasledovnej štruktúre:

a) meno a priezvisko,

b) hyperlink na centrálny register zamestnancov vysokých škôl,

c) výšku vyplatenej sumy každému zamestnancovi,

d) údaj o položke, za ktorú bola účelová suma vyplatená (jedna z 3 možností: Nature index, vysoko citovaný výstup, patent),

e) údaj o časovom rámci, za ktorý bola účelová dotácia vyplatená (jedna z 3 možností: 31.1., 31. 5, 30. 9.).

V prípade, že zamestnanec na vysokej škole aktuálne už nemá pracovný pomer a nie je možné vyplatiť účelovú časť dotácie, vysoká škola je povinná takúto účelovú dotáciu vrátiť najneskôr do 31. 3. 2026. Neúčelovú časť dotácie si vysoká škola ponecháva. Vysoká škola poskytne ministerstvu najneskôr do 31. 3. 2026 zoznam autorov, ktorým nebola vyplatená účelová časť dotácie v štruktúre, ako je uvedené vyššie, s príslušnými obmenami (namiesto vyplatenej bude uvedená nevyplatená suma atď.).

1. Bod (55) metodiky rozpisu dotácií zo štátneho rozpočtu verejným vysokým školám na rok 2025 sa dopĺňa o nasledovné vety:

,,V rámci dotácie na rozvoj vysokej školy sa vyčleňuje suma **350 000** **€**, ktoré budú poskytnuté za účelom posilnenia personálnych kapacít vysokých škôl so zriadenými univerzitami tretieho veku na rozvoj agendy aktívneho starnutia v rámci ďalšieho vzdelávania. Rozdelenie na jednotlivé verejné vysoké školy je uvedené v prílohe č. 9.“;

1. Bod (62) znie:

,,Okrem toho sa jednotlivým vysokým školám bude poskytovať dotácia na motivačné štipendiá pre študentov vo vybraných študijných odboroch a programoch.1, ktorých zoznam je uvedený v prílohe č. 3, vo výške **1 800 000** **€** na ak. rok 2024/25 a
**2 400 000** **€** na akademický rok 2025/26 (mesiace september až december). Vysoká škola je povinná vyplatiť štipendiá v počte a sume, uvedenej v tabuľke č. 1 prílohy č. 3, tak aby sa študentom, vybraným na základe zohľadnenia študijných výsledkov z predchádzajúceho štúdia, poskytlo štipendium vo výške **1 200 €** v ak. roku 2024/25a  vo výške **4 000 €** v ak. roku 2025/26. Vysoká škola je povinná vyplatiť štipendiá študentom uvedených študijných odborov a programov tak, že štipendiá sa vyplácajú výhradne študentom 1. (bakalárskeho) stupňa a študentom prvých 3 ročníkov spojeného stupňa rovnomerným spôsobom, aby (po zaokrúhlení) študenti 1. ročníka získali v danom študijnom odbore a študijnom programe tretinu príslušného počtu štipendií, študenti 2. ročníka tretinu príslušného počtu štipendií a študenti 3. ročníka tretinu príslušného počtu štipendií (s výnimkou študijných programov jadrová a subjadrová fyzika, jadrová chémia a rádioekológia, kde sa vyplácajú študentom 2. stupňa). V prípade, že počet štipendií v danom študijnom odbore a študijnom programe je menší ako 3, vysoká škola sama rozhodne, ktorým študentom sa štipendium vyplatí. Použitie finančných prostriedkov je účelovo viazané na študentov vo vybraných študijných odboroch a programoch, pričom vysoká škola je povinná vyplácať štipendium študentom od ak. roku 2025/26 v mesačných intervaloch (študentom 1. ročníka najneskôr od decembra príslušného ak. roku). Ministerstvo sa zaväzuje v rozpise dotácií na rok 2026 dofinancovať vysokým školám štipendiá podľa tohto odseku v mesiacoch január až jún akademického roka 2025/26 vo výške 3 600 000 €.“

Poznámka pod čiarou zostáva v pôvodnom znení.

1. Príloha č. 3 sa nahrádza Prílohou tohto dodatku. Za Prílohou 8 sa vkladajú sa príloha č. 9 a príloha č. 10 tohto dodatku.
2. Bod (74) písmeno c**)** metodiky rozpisu dotácií zo štátneho rozpočtu verejným vysokým školám na rok 2025 sa dopĺňa o nasledujúcu vetu: ,,Podmienky na podávanie žiadostí na získanie dotácie na tento účel sú upravené v dokumente zverejnenom na webovom sídle ministerstva v časti „financovanie vysokého školstva“.

V Bratislave dňa 25. 4. 2025

JUDr. Ing. Tomáš Drucker
minister školstva, výskumu, vývoja a mládeže Slovenskej republiky

|  |  |
| --- | --- |
| Spracovateľ:Mgr. Frederika Petrovská | Parafujúci: |
| Meno, priezvisko, titul, funkcia: | Dátum/Podpis: | Meno, priezvisko, titul, funkcia: | Dátum/Podpis:  |
| JUDr. Michal Káčerík, PhD.generálny riaditeľ SSRaIvVŠ |  | Ing. Martina Beliansky Verešová, MBA generálna riaditeľka SR |  |
| Mgr. Róbert ZsemberaŠtátny tajomník I. |  |  |  |

##### Príloha č. 3 – Vybrané nedostatkové študijné odbory a programy na motivačné štipendiá a tabuľka počtov štipendií

**Zoznam nedostatkových študijných odborov a programov na motivačné štipendiá**

**Študijné odbory:**

* elektrotechnika
* informatika
* kybernetika
* strojárstvo
* ošetrovateľstvo
* všeobecné lekárstvo
* zubné lekárstvo

**Študijné programy:**

* jadrová a subjadrová fyzika (*len 2. stupeň*)
* jadrová chémia a rádioekológia (*len 2. stupeň*)
* dopravné služby v osobnej doprave
* železničná doprava
* učiteľstvo fyziky (*v kombinácii*)
* učiteľstvo chémie (*v kombinácii*)
* učiteľstvo informatiky (*v kombinácii*)
* učiteľstvo matematiky (*v kombinácii*)

**Tabuľka č. 1**

***(rozpis určený podľa počtu študentov k 31.10. 2024)***

|  |  |  |  |  |  |  |
| --- | --- | --- | --- | --- | --- | --- |
| P.č. | **Verejné vysoké školy** | **Počet štipendií pre nedostatkové odbory a študijné programy: zapísaní 2024/2025** | **Suma na štipendiá pre nedostatkové odbory a študijné programy: zapísaní 2024/2025** | **Počet štipendií pre nedostatkové odbory a študijné programy: zapísaní 2025/2026** | **Suma na štipendiá pre nedostatkové odbory a študijné programy: zapísaní 2025/2026** | **Suma na BV účelové prostriedky pre nedostatkové odbory a študijné programy** |
| 1. | Univerzita Komenského v Bratislave | 189  |  226 800  | 189  |  302 400  |  506 785  |
| 2. | Univerzita Pavla Jozefa Šafárika v Košiciach | 97  |  116 400  | 97  |  155 200  |  220 817  |
| 3. | Prešovská univerzita v Prešove | 28  |  33 600  | 28  |  44 800  |  75 622  |
| 4. | Univerzita sv. Cyrila a Metoda v Trnave | 11  |  13 200  | 11  |  17 600  |  26 991  |
| 6. | Univerzita Konštantína Filozofa v Nitre | 59  |  70 800  | 59  |  94 400  |  152 873  |
| 7. | Univerzita Mateja Bela v Banskej Bystrici | 18  |  21 600  | 18  |  28 800  |  44 908  |
| 8. | Trnavská univerzita v Trnave | 25  |  30 000  | 25  |  40 000  |  62 825  |
| 9. | Slovenská technická univerzita v Bratislave | 318  |  381 600  | 318  |  508 800  |  813 230  |
| 10. | Technická univerzita v Košiciach | 451  |  541 200  | 451  |  721 600  |  1 158 765  |
| 11. | Žilinská univerzita v Žiline | 173  |  207 600  | 173  |  276 800  |  432 327  |
| 12. | Trenčianska univerzita Alexandra Dubčeka v Trenčíne | 35  |  42 000  | 35  |  56 000  |  90 049  |
| 14. | Slovenská poľnohospodárska univerzita v Nitre | 40  |  48 000  | 40  |  64 000  |  95 400  |
| 15. | Technická univerzita vo Zvolene | 6  |  7 200  | 6  |  9 600  |  13 030  |
| 19. | Katolícka univerzita v Ružomberku | 28  |  33 600  | 28  |  44 800  |  73 761  |
| 20. | Univerzita J. Selyeho | 22  |  26 400  | 22  |  35 200  |  52 587  |
|   | **Spolu** | **1 500**  |  **1 800 000**  | **1 500**  | **2 400 000**  | **3 819 970**  |

*Príloha č. 9 – Tabuľka rozdelenia finančných prostriedkov na vysoké školy z dôvodu financovania agendy aktívneho starnutia v rámci ďalšieho vzdelávania na vysokých školách na vysokých školách podľa bodu 55 metodiky rozpisu dotácií zo štátneho rozpočtu verejným vysokým školám na rok 2025*

|  |  |  |
| --- | --- | --- |
| 1. | Univerzita Komenského v Bratislave | 25 000,00 €  |
| 2. | Slovenská technická univerzita v Bratislave | 25 000,00 €  |
| 3. | Technická univerzita v Košiciach | 25 000,00 €  |
| 4. | Univerzita Pavla Jozefa Šafárika v Košiciach | 25 000,00 €  |
| 5. | Žilinská univerzita v Žiline | 25 000,00 €  |
| 6. | Ekonomická univerzita v Bratislave | 25 000,00 €  |
| 7. | Prešovská univerzita v Prešove | 25 000,00 €  |
| 8. | Univerzita Konštantína Filozofa v Nitre | 25 000,00 €  |
| 9. | Univerzita Mateja Bela v Banskej Bystrici | 25 000,00 €  |
| 10. | Trnavská univerzita v Trnave | 25 000,00 €  |
| 11. | Slovenská poľnohospodárska univerzita v Nitre | 25 000,00 €  |
| 12. | Trenčianska univerzita Alexandra Dubčeka v Trenčíne | 25 000,00 €  |
| 13. | Katolícka univerzita v Ružomberku | 25 000,00 €  |
| 14. | Technická univerzita vo Zvolene | 25 000,00 €  |
|  **Súčet: 350 000,00 €**  |

Finančné prostriedky na financovanie agendy aktívneho starnutia sa rozdeľuje rovnomerne medzi univerzity tak, aby boli pokryté personálne náklady minimálne na 1 osobu koordinujúcu ďalšie vzdelávanie pre 45+. Finančné prostriedky sú rozdelené medzi univerzity, ktoré sú členmi Asociácie univerzít tretieho veku na Slovensku. ASUTV je garantom kvality zabezpečovaného seniorského vzdelávania.

##### Príloha č. 10 – Tabuľka rozdelenia finančných prostriedkov na vysoké školy na podporu financovania navýšenia študentov všeobecného lekárstva na lekárskych fakultách vysokých škôl za akademické roky 2024/25 a 2025/26

|  |  |  |  |
| --- | --- | --- | --- |
| Por. Číslo | Vysoká škola/fakulta | Počet študentov navyše oproti ak. roku 2023/24  | Výška pridelených fin. prostriedkov |
| 1. | Univerzita Komenského v Bratislave, Lekárska fakulta | 45 + 45 | 450 000,- € |
| 2. | Univerzita Komenského v Bratislave, Jesseniova lekárska fakulta | 30 + 30 | 300 000,- € |
| 3. | Univerzita Pavla Jozefa Šafárika v Košiciach, Lekárska fakulta | 45 + 45 | 450 000,- € |
| **Súčet: 1 200 000,- €** |   |   |

Finančné prostriedky sa prideľujú ako súčin počtu študentov a sumy 5 000 € na jedného študenta.